pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. เตรียมมาตรการสู้ภัยไวรัสโควิด-19 ขยายเวลาตั๋วรับจำนำ โดยไม่คิดดอกเบี้ย และรับจำนำด้วยดอกเบี้ยต่ำ ที่ สธค.ทุกแห่งทั่วประเทศ [กระทรวงการพัฒนาสังคมและความมั่นคงของมนุษย์]
วันจันทร์ที่ 23 มีนาคม 2563
พม. เตรียมมาตรการสู้ภัยไวรัสโควิด-19 ขยายเวลาตั๋วรับจํานํา โดยไม่คิดดอกเบี้ย และรับจํานําด้วยดอกเบี้ยต่ํา ที่ สธค.ทุกแห่งทั่วประเทศ [กระทรวงการพัฒนาสังคมและความมั่นคงของมนุษย์]
พม. เตรียมมาตรการสู้ภัยไวรัสโควิด-19 ขยายเวลาตั๋วรับจํานํา โดยไม่คิดดอกเบี้ย และรับจํานําด้วยดอกเบี้ยต่ํา ที่ สธค.ทุกแห่งทั่วประเทศ
วันนี้ (23 มี.ค.63) เวลา 11.00 น. ที่บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานแถลงข่าวโครงการ “สธค. โรงรับจํานําของรัฐ สู้ภัยโควิด – 19” เพื่อช่วยเหลือและบรรเทาความเดือดร้อนให้กับประชาชนผู้มีรายได้น้อยในภาวะวิกฤตจากการแพร่ระบาดของโรคติดเชื้อไวรัสโคโรนา 2019 หรือโควิด-19 โดยคิดดอกเบี้ยจํานําในอัตราต่ํา และขยายเวลาตั๋วจํานํา โดยไม่คิดดอกเบี้ย
นายปรเมธี กล่าวว่า จากสถานการณ์ปัจจุบันที่มีการแพร่ระบาดของโรคติดเชื้อไวรัสโคโรนา 2019 หรือ โควิด-19 และส่งผลกระทบในวงกว้างอย่างต่อเนื่องต่อภาคธุรกิจและภาคประชาชนเป็นอย่างมาก และจากข้อมูลของสภาพัฒนาเศรษฐกิจและสังคมแห่งชาติ (สศช.) ระบุว่า จีดีพีของไทยจะขยายตัวลดลงทําให้สัดส่วนหนี้ครัวเรือนขยายตัวเพิ่มขึ้น ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยสถานธนานุเคราะห์ ในฐานะโรงรับจํานําของรัฐ ได้ตระหนักถึงผลกระทบทั้งทางตรงและทางอ้อมจากปัญหาดังกล่าวที่มีต่อกลุ่มเป้าหมายที่เป็นประชาชนผู้มีรายได้น้อย และผู้ประสบปัญหาทางการเงินเฉพาะหน้า จึงได้จัดทําโครงการ “สธค. โรงรับจํานําของรัฐ สู้ภัยโควิด-19” เพื่อช่วยเหลือและบรรเทาภาระด้านการเงินให้กับประชาชนผู้ได้รับผลกระทบ เพื่อให้สามารถดําเนินชีวิตผ่านพ้นภาวะวิกฤตดังกล่าวไปได้ด้วยมาตรการสู้ภัยโควิด-19 โดยมอบสิทธิ์พิเศษ 3 ฟรี ให้แก่ผู้ใช้บริการของ สธค. ประกอบด้วย ฟรีที่ 1 ขยายเวลาตั๋วรับจํานําเพิ่มอีก 90 วัน ให้กับผู้มาใช้บริการวงเงินไม่เกิน 10,000 บาท ที่มีตั๋วรับจํานําตั้งแต่วันที่ 3 มกราคม ถึงวันที่ 31 มีนาคม 2563 โดยจะขยายเวลาตั๋วรับจํานําจากเดิม 4 เดือน 30 วัน เป็น 4 เดือน 120 วัน โดยไม่คิดดอกเบี้ยในช่วงที่ขยายเวลา ทั้งนี้ ต้องมาลงทะเบียนที่สถานธนานุเคราะห์ทุกแห่ง ตั้งแต่วันที่ 1 เมษายน ถึงวันที่ 31 พฤษภาคม 2563 และจํากัด 1 คน ต่อ 1 สิทธิ์ ฟรีที่ 2 รับของที่ระลึกครบรอบ 65 ปี สธค. เพื่อแสดงความขอบคุณและตอบแทนสําหรับผู้มาใช้บริการในวันพุธที่ 29 เมษายน 2563 ที่สถานธนานุเคราะห์ทุกแห่ง และ ฟรีที่ 3 กิจกรรมอบรมให้ความรู้แก่ประชาชน เรื่องทองคําและการบริหารเงิน ในเดือนพฤษภาคม 2563 ทั้งนี้ ติดตามรายละเอียดได้ที่ www.pawn.co.th
นายปรเมธี กล่าวเพิ่มเติมว่า สํานักงานธนานุเคราะห์ ในฐานะโรงรับจํานําของรัฐ เป็นรัฐวิสาหกิจ สังกัดกรมพัฒนาสังคมและสวัสดิการ (พส.) กระทรวง พม. เป็นทางเลือกหนึ่งที่ทําให้ประชาชนได้เข้าถึงแหล่งเงินทุนอัตราดอกเบี้ยต่ํา ด้วยบริการที่ทันสมัย สะดวก และรวดเร็ว เทียบเท่าสถาบันการเงินเอกชน โดยมีหน่วยงานสาขาที่ให้บริการในชื่อ “สถานธนานุเคราะห์” หรือ สธค. ทั้งสิ้น 39 สาขาทั่วประเทศ ทั้งในเขตกรุงเทพมหานคร 29 สาขา และเขตปริมณฑล 4 สาขา ได้แก่ นนทบุรี (2 แห่ง) ปทุมธานี และสมุทรปราการ รวมทั้งส่วนภูมิภาคอีก 6 แห่ง ได้แก่ จังหวัดระยอง (2 แห่ง) ลําพูน สุราษฎร์ธานี อุดรธานี และพิษณุโลก
รัฐบาลไทย-ข่าวทำเนียบรัฐบาล-​ไทยย้ำพร้อมร่วมมือกับออสเตรเลียอย่างสร้างสรรค์ เพื่อความมั่นคง-มั่งคั่งในภูมิภาค
วันพฤหัสบดีที่ 10 มกราคม 2562
​ไทยย้ําพร้อมร่วมมือกับออสเตรเลียอย่างสร้างสรรค์ เพื่อความมั่นคง-มั่งคั่งในภูมิภาค
​ไทยย้ําพร้อมร่วมมือกับออสเตรเลียอย่างสร้างสรรค์ เพื่อความมั่นคง-มั่งคั่งในภูมิภาค
วันนี้ (10 ม.ค. 2562) เวลา 10.00 น. ณ ห้องสีเหลือง ตึกสันติไมตรี ทําเนียบรัฐบาล นางมาริส เพย์น รัฐมนตรีว่าการต่างประเทศ กระทรวงการต่างประเทศและการค้า เครือรัฐออสเตรเลีย เข้าเยี่ยมคารวะกับพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม สรุปสาระสําคัญ ดังนี้
ทั้งสองฝ่ายเห็นพ้องว่า การเยือนไทยของนางเพย์นในครั้งนี้แสดงถึงความสัมพันธ์และความเป็นหุ้นส่วนที่แน่นแฟ้น ของไทยและออสเตรเลีย อันจะช่วยเพิ่มพูนและส่งเสริมความร่วมมือระหว่างกันที่ครอบคลุมทุกมิติ เพื่อผลประโยชน์ร่วมของทั้งสองประเทศ
ไทยและออสเตรเลียยินดีที่จะมีการลงนาม MOU ด้านความร่วมมือไซเบอร์และดิจิทัลในวันนี้ ซึ่งจะเป็นประโยชน์ในการเสริมสร้างความเข้มแข็งของไทยและภูมิภาคในการต่อต้านภัยคุกคามข้ามชาติรูปแบบใหม่นี้ และต่อยอดความร่วมมือให้เป็นรูปธรรมโดยเร็ว
ทั้งนี้ ไทยพร้อมร่วมมืออย่างใกล้ชิดกับออสเตรเลียอย่างรอบด้านในเวทีระหว่างประเทศ โดยเฉพาะในด้านการป้องกันและปราบปรามยาเสพติด การต่อต้านการค้ามนุษย์ โดยไทยยินดีที่ออสเตรเลียให้ความสําคัญต่อการปฏิสัมพันธ์และสนับสนุนการเป็นศูนย์กลางของอาเซียน พร้อมขอให้ออสเตรเลียสนับสนุนการเป็นประธานอาเซียนของไทยในปีนี้
ด้านรัฐมนตรีว่าการต่างประเทศเครือรัฐออสเตรเลียกล่าวว่า ไทยและออสเตรเลียมีความสัมพันธ์ที่แน่นแฟ้นและยาวนาน โดยออสเตรเลียพร้อมแบ่งปันประสบการณ์และความเชี่ยวชาญ และมุ่งมั่นที่จะทํางานร่วมกับไทยและภูมิภาค เพื่อแก้ไขปัญหาอาชญากรรมข้ามชาติ โอกาสนี้ รัฐมนตรีฯ ยังกล่าวย้ําว่า ออสเตรเลียพร้อมให้การสนับสนุนไทยในฐานะประธานอาเซียนในปีนี้ด้วย
ภายหลังการหารือ รองนายกรัฐมนตรีและรัฐมนตรีว่าการต่างประเทศ กระทรวงการต่างประเทศและการค้า เครือรัฐออสเตรเลีย เป็นสักขีพยานในพิธีลงนามบันทึกความเข้าใจว่าด้วยความร่วมมือทางไซเบอร์และดิจิทัลระหว่างรัฐบาลแห่งราชอาณาจักรไทยและรัฐบาลออสเตรเลีย ระหว่าง ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม กับนางมาริส เพย์น รัฐมนตรีว่าการต่างประเทศ กระทรวงการต่างประเทศและการค้าเครือรัฐออสเตรเลีย ณ ห้องสีฟ้า ตึกสันติไมตรี ทําเนียบรัฐบาล
******************************************
รัฐบาลไทย-ข่าวทำเนียบรัฐบาล-เจ้าหน้าที่บริหาร บริษัท โตโยต้า มอเตอร์ คอร์ปอเรชั่น ประเทศญี่ปุ่น เข้าเยี่ยมคารวะรองนายกรัฐมนตรี
วันจันทร์ที่ 24 เมษายน 2560
เจ้าหน้าที่บริหาร บริษัท โตโยต้า มอเตอร์ คอร์ปอเรชั่น ประเทศญี่ปุ่น เข้าเยี่ยมคารวะรองนายกรัฐมนตรี
เจ้าหน้าที่บริหาร บริษัท โตโยต้า มอเตอร์ คอร์ปอเรชั่น ประเทศญี่ปุ่น เข้าเยี่ยมคารวะรองนายกรัฐมนตรี
วันนี้ (24 เมษายน 2560) เวลา 13.00 น. นายชินยะ โคเทระ เจ้าหน้าที่บริหาร บริษัท โตโยต้า มอเตอร์ คอร์ปอเรชั่น ประเทศญี่ปุ่น เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวต้อนรับ พร้อมขอบคุณที่มาเข้าพบหารือในวันนี้ ด้านนายโคเทระกล่าวขอบคุณรัฐบาลที่ให้การสนับสนุนตลอดระยะเวลาที่ดําเนินธุรกิจในประเทศไทย
โอกาสนี้ นายโคเทระกล่าวว่า ปัจจุบันสังคมโลกได้มีการเปลี่ยนแปลง บริษัทจึงได้มีการปรับเปลี่ยนนโยบายหันมาเน้นการผลิตรถยนต์นั่งขนาดเล็ก และรถยนต์ประหยัดพลังงาน โดยร่วมมือกับบริษัท Daihatsu ประเทศญี่ปุ่น จัดตั้ง Toyota Daihatsu Engineering and Manufacturing Co., Ltd. มีจุดมุ่งหมายที่จะให้ประเทศไทยเป็นศูนย์กลางการผลิต พัฒนา และวิจัยรถยนต์ดังกล่าว ซึ่งจะสามารถพัฒนาต่อยอดการผลิตรถยนต์ไฟฟ้าในอนาคต เพื่อตอบสนองต่อความต้องการของตลาดเอเชียและตลาดโลก ขณะเดียวกัน ยังสอดคล้องกับนโยบายของรัฐบาลไทยที่มุ่งเน้นการพัฒนาอุตสาหกรรมในอนาคต ผ่านโครงการ Thailand 4.0 และโครงการระเบียงเศรษฐกิจภาคตะวันออก (EEC) ซึ่งจะมีส่วนช่วยยกระดับขีดความสามารถในการแข่งขันของไทย ด้านรองนายกรัฐมนตรีกล่าวชื่นชมและยินดีที่จะให้การสนับสนุนเพื่อร่วมกันพัฒนาประเทศไทยให้ก้าวไปสู่สังคมในอนาคตอย่างยั่งยืน
นอกจากนี้ บริษัทโตโยต้า ยังกล่าวว่า บริษัทมีนโยบายส่งเสริมและพัฒนาบุคลากรไทยเพื่อตอบสนองต่อความต้องการของอุตสาหกรรมในอนาคต โดยเน้นการผลิตบุคลากรใน 3 สาขา ที่ประเทศไทยกําลังให้การสนับสนุน ประกอบด้วย 1. Bio Technology 2. IoT, Big data และ 3. Creative and Advanced Industry ผ่านความร่วมมือกับภาครัฐ สถาบันวิจัย และสถาบันการศึกษาในประเทศไทย ซึ่งรองนายกรัฐมนตรี กล่าวว่า การพัฒนาบุคลากรเป็นเรื่องที่มีความสําคัญเป็นอย่างมาก พร้อมเล็งเห็นว่า เอกชนและภาครัฐควรจะร่วมมือกันสร้างบุคลากร ผ่านการศึกษาการทํางานโดยตรงจากบริษัทที่มีความเชี่ยวชาญในแต่ละสาขา เพื่อรองรับเทคโนโลยีและอาชีพใหม่ในอนาคต
ในตอนท้าย รองนายกรัฐมนตรีกล่าวขอบคุณในนามของรัฐบาลไทย พร้อมยืนยันที่จะให้การสนับสนุนบริษัทฯ ด้านนายโคเทระ กล่าวขอบคุณและยินดีเป็นอย่างยิ่ง ขณะเดียวกัน ยังยืนว่า พร้อมที่จะให้ความร่วมมือและลงทุนในประเทศไทยต่อไป เนื่องจากประเทศไทยถือเป็นประเทศที่สําคัญในภูมิภาคเชีย
รัฐบาลไทย-ข่าวทำเนียบรัฐบาล-ไทยเชื่อมั่น APEC เป็นกรอบความร่วมมือทางเศรษฐกิจที่มีศักยภาพในการขับเคลื่อนเศรษฐกิจโลกให้เติบโตอย่างมั่นคง มั่งคั่ง และครอบคลุม
วันอาทิตย์ที่ 18 พฤศจิกายน 2561
ไทยเชื่อมั่น APEC เป็นกรอบความร่วมมือทางเศรษฐกิจที่มีศักยภาพในการขับเคลื่อนเศรษฐกิจโลกให้เติบโตอย่างมั่นคง มั่งคั่ง และครอบคลุม
ไทยเชื่อมั่น APEC เป็นกรอบความร่วมมือทางเศรษฐกิจที่มีศักยภาพในการขับเคลื่อนเศรษฐกิจโลกให้เติบโตอย่างมั่นคง มั่งคั่ง และครอบคลุม
วันนี้ (18 พฤศจิกายน 2561) ณ เอเปคเฮ้าส์ (APEC Haus) พลเอก ประยุทธ์ จันทร์โอชา นายกรัฐมนตรี เข้าร่วมประชุมผู้นําเอเปค ซึ่งแบ่งเป็น 2 ช่วง คือช่วงที่ 1 (Retreat I) หัวข้อ “การเชื่อมโยงเพื่อการเจริญเติบโตที่ครอบคลุมผ่านอนาคตทางดิจิทัล” (Connecting for Inclusive Growth through Digital Future)และช่วงที่ 2 ( Retreat II ) หัวข้อ “การบูรณาการทางเศรษฐกิจระดับภูมิภาคและอนาคตของเอเปค (Regional Economic Integration and APEC’s Future) โดยนายกรัฐมนตรีได้เสนอแนวทางต่อประเด็นดังกล่าว และการดําเนินนโยบายของรัฐบาลไทยที่สอดรับกับ Digital Economy สรุปดังนี้
นายกรัฐมนตรีได้ย้ําความสําคัญของดิจิทัล ซึ่งจะเป็นตัวเร่งการเจริญเติบโตทางเศรษฐกิจที่ครอบคลุมในภูมิภาคเอเปค และเปิดโอกาสให้ทุกเขตเศรษฐกิจเอเปคก้าวหน้าไปพร้อมกัน และไม่ทิ้งใครไว้ข้างหลัง ไทยเชื่อมั่นว่า เอเปคเป็นกรอบความร่วมมือทางเศรษฐกิจที่มีประโยชน์และมีศักยภาพที่จะเป็นกลไกขับเคลื่อนเศรษฐกิจโลกให้เติบโตอย่างมั่นคง มั่งคั่ง และครอบคลุม
ไทยเสนอ 3 แนวทางในการกระชับความร่วมมือและรักษาบทบาทนํา ดังนี้
ประการแรก เอเปคควรแสดงความเป็นหนึ่งเดียวในการสนับสนุนระบบการค้าพหุภาคีที่ยึดถือระบบกฎเกณฑ์ภายใต้องค์การการค้าโลก (WTO) ซึ่งไทยเชื่อมั่นว่า ระบบการค้าพหุภาคีมีความสําคัญอย่างยิ่งต่อการสร้างสภาพแวดล้อมระหว่างประเทศที่มีเสถียรภาพ เป็นธรรม และคาดการณ์ได้ อันจะนํามาซึ่งผลประโยชน์ต่อทุกเขตเศรษฐกิจ โดยสมาชิกเอเปคสามารถร่วมหารือถึงแนวทางที่เหมาะสมในการเพิ่มประสิทธิภาพของ WTO ให้เป็นกลไกที่ทุกเขตเศรษฐกิจสามารถปฏิบัติตามได้อย่างเท่าเทียม ทั้งนี้ ไทยสนับสนุนนโยบายการค้าเสรีอย่างต่อเนื่องในทุกระดับ เพื่อเป็นหนทางไปสู่การจัดตั้งเขตการค้าเสรีเอเชีย-แปซิฟิก (Free Trade Area of the Asia-Pacific - FTAAP)
ประการที่สอง เอเปคควรกระชับความร่วมมือเพื่อให้เกิดความเชื่อมโยงที่แท้จริงในภูมิภาค โดยนายกรัฐมนตรีได้เสนอแนวคิดการส่งเสริมความเชื่อมโยงภายในอนุภูมิภาค เพื่อนําไปสู่การเชื่อมโยงทางการค้า การลงทุนและการพัฒนาที่ยั่งยืนระหว่างอนุภูมิภาคต่างๆในระดับที่ใหญ่ขึ้น
ประการที่สาม ผลักดันให้เอเปคมีบทบาทนําในการขับเคลื่อนการใช้ประโยชน์จากนวัตกรรมและเทคโนโลยีดิจิทัลที่เติบโตอย่างรวดเร็ว รวมทั้งให้ความสําคัญกับการสร้างโอกาสในการเข้าถึงเทคโนโลยี และการพัฒนาความสามารถในการใช้เทคโนโลยี ซึ่งจะช่วยลดความเหลื่อมล้ําทางดิจิทัล โดยนายกรัฐมนตรีหวังว่า สมาชิกเอเปคจะสนับสนุนให้ความมั่นคงปลอดภัยไซเบอร์เป็นหนึ่งในประเด็นสําคัญของวาระการส่งเสริมเศรษฐกิจดิจิทัลของเอเปค
นอกจากนี้ นายกรัฐมนตรียังได้เสนอแนวคิด Rebalancing APEC เพื่อให้เอเปคต่อยอดความสําเร็จของเป้าหมายโบกอร์ และปรับสมดุลสู่ความร่วมมือในอนาคต โดยเห็นว่า วิสัยทัศน์ใหม่ของเอเปคหลังปี 2563 ควรส่งเสริมการบรรลุเป้าหมายการพัฒนาที่ยั่งยืนของ UN โดยเฉพาะการส่งเสริมอุตสาหกรรมและสังคมที่ยั่งยืนและมีนวัตกรรม
ในขณะเดียวกัน การกระชับความร่วมมือระหว่างเอเปคและองค์การที่มีเจตนารมณ์คล้ายคลึงกันเพื่อผลประโยชน์ร่วมกันในวงกว้างถือเป็นเรื่องสําคัญที่สมาชิกควรยึดเป็นนโยบายต่อไปด้วย
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดทางลดระดับบริเวณแยกถนนสุขุมวิท - ถนนพัทยากลาง เมืองพัทยา จังหวัดชลบุรี (ทางลอดพัทยากลาง)
วันพุธที่ 30 สิงหาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดทางลดระดับบริเวณแยกถนนสุขุมวิท - ถนนพัทยากลาง เมืองพัทยา จังหวัดชลบุรี (ทางลอดพัทยากลาง)
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีเปิดทางลดระดับบริเวณแยกถนนสุขุมวิท - ถนนพัทยากลาง เมืองพัทยา จังหวัดชลบุรี (ทางลอดพัทยากลาง) เมื่อวันที่ 25 สิงหาคม 2560
พร้อมด้วย นายธีระพงษ์ รอดประเสริฐ ผู้ช่วยรัฐมนตรีประจํากระทรวงคมนาคม นายชาติชาย ทิพย์สุนาวี ปลัดกระทรวงคมนาคม และนางอัมพวัน วรรณโก ผู้ตรวจราชการกระทรวงคมนาคม โดยมี นายพิศักดิ์ จิตวิริยะวศิน อธิบดีกรมทางหลวงชนบท กล่าวรายงาน และนายภัครธรณ์ เทียนไชย ผู้ว่าราชการจังหวัดชลบุรี พล.ต.ต. อนันต์ เจริญชาศรี นายกเมืองพัทยา และคณะผู้บริหารกรมทางหลวงชนบท ให้การต้อนรับ ณ บริเวณทางลอดพัทยากลาง จังหวัดชลบุรี
นายอาคม เติมพิทยาไพสิฐ กล่าวว่า กระทรวงคมนาคมดําเนินยุทธศาสตร์ด้านการพัฒนาโครงข่ายทางหลวงเพื่อเชื่อมโยงและพัฒนาระบบการเดินทาง การขนส่ง และการท่องเที่ยว ซึ่งเมืองพัทยาเป็นเมืองท่องเที่ยวที่สําคัญ มีชาวไทยและชาวต่างชาติเดินทางมาท่องเที่ยวเป็นจํานวนมาก ส่งผลให้เกิดปัญหาจราจรติดขัดในตัวเมืองพัทยาโดยเฉพาะแยกพัทยากลาง เนื่องจากเป็นทางหลักเข้าสู่แหล่งท่องเที่ยวในตัวเมืองพัทยา เพื่อแก้ไขปัญหาดังกล่าวและเพิ่มประสิทธิภาพการจราจร เมืองพัทยาได้ขอรับการสนับสนุนงบประมาณจากกรมทางหลวงชนบท (ทช.) เพื่อดําเนินโครงการก่อสร้างทางลดระดับบริเวณแยกพัทยากลางตามแนวถนนสุขุมวิท งบประมาณก่อสร้าง 837.441 ล้านบาท โดยเริ่มดําเนินการก่อสร้างตั้งแต่เดือนพฤศจิกายน 2557 ปัจจุบันเปิดให้ประชาชนใช้สัญจรแล้ว รูปแบบการก่อสร้างมีความพิเศษ คือ การนําประติมากรรมโลมาใช้เป็นสัญลักษณ์แทนเมืองท่องเที่ยวทางทะเล โดยสอดแทรกศิลปะไทยที่ตัวปลาโลมา เพื่อสะท้อนความเป็นไทยและเอกลักษณ์ของเมืองพัทยา ป้ายทางลอดและผนังทางลอด บอกเล่าเรื่องราวความเป็นมาของเมืองท่องเที่ยวทางทะเลที่มีความอุดมสมบูรณ์ ทั้งสัตว์น้ําสีสรรของหิน และทรายตามธรรมชาติ เพื่อประชาสัมพันธ์แก่ผู้ที่เดินทางเข้าสู่เมืองพัทยาทางลอดพัทยา
นายพิศักดิ์ จิตวิริยะวศิน อธิบดีกรมทางหลวงชนบท กล่าวว่า ทช. ดําเนินโครงการก่อสร้างทางลดระดับบริเวณแยกพัทยากลางตามแนวถนนสุขุมวิท ลักษณะโครงการเป็นถนนขนาด 4 ช่องจราจร ช่องละ 3.50 เมตร ความยาวรวม 1,900 เมตร ความยาวของช่วงหลังคาปิดทางลดระดับ 420 เมตร ภายในทางลดระดับมีช่องจราจรทั้งไป - กลับ รวม 4 ช่องจราจร ผิวจราจรกว้าง 3.5 เมตร ภายนอกทางลดระดับมีช่องจราจรไป - กลับ รวม 6 ช่องจราจร ผิวจราจร กว้าง 3.5 เมตร พร้อมติดตั้งประติมากรรม “โลมาประสานใจ”
ให้เป็นเอกลักษณ์ทางลอด รวมทั้งติดตั้งระบบไฟฟ้าแสงสว่าง ระบบระบายอากาศภายในทางลอด ระบบควบคุมอัตโนมัติทําหน้าที่ควบคุมระบบวงจรไฟฟ้าและอุปกรณ์ควบคุมความปลอดภัยในทางลอด เช่น พัดลมระบายอากาศ สัญญาณเตือนเพลิงไหม้ เป็นต้น เมื่อโครงการแล้วเสร็จจะช่วยลดปัญหาการจราจรติดขัด และอํานวยความปลอดภัยแก่ประชาชนและนักท่องเที่ยว รวมทั้งลดการเกิดอุบัติเหตุบริเวณทางแยกถนนพัทยากลางได้อย่างมีประสิทธิภาพ
รัฐบาลไทย-ข่าวทำเนียบรัฐบาล-เกษตรฯ ชูนโยบาย Quick Win โครงการพัฒนาฐานข้อมูลกลาง Big Data
วันพุธที่ 29 มกราคม 2563
เกษตรฯ ชูนโยบาย Quick Win โครงการพัฒนาฐานข้อมูลกลาง Big Data
เกษตรฯ ชูนโยบาย Quick Win โครงการพัฒนาฐานข้อมูลกลาง Big Data ด้านน้ําและการชลประทาน เพื่อใช้เป็นข้อมูลแก้ไขปัญหาในช่วงภัยแล้ง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรฯ ได้มุ่งมั่นในการปฏิรูปภาคเกษตรกรรมของประเทศ และขับเคลื่อนให้เป็นกระทรวงที่ก้าวล้ําทันสมัย ยกระดับการบริการสู่ประชาชนด้วยเทคโนโลยีดิจิทัลด้านการเกษตร จึงได้มีการขับเคลื่อนนโยบายเทคโนโลยีเกษตร 4.0 และได้ทยอยเปิดใช้งานมาเป็นระยะ โดย 1 หนึ่งในความสําเร็จของกระทรวงเกษตรและสหกรณ์ คือโครงการพัฒนาฐานข้อมูลกลาง Big Data ด้านน้ําและการชลประทาน ของกรมชลประทาน เป็นการพัฒนาระบบการบริหารงานบนพื้นฐานดิจิทัล (Digital Platform) โดยการนําเทคโนโลยีสารสนเทศเข้ามาปรับปรุงระบบการทํางาน เพื่อให้มีประสิทธิภาพ และสามารถเข้าถึงข้อมูลได้อย่างรวดเร็ว และเพื่อให้มีการบูรณาการเชื่อมโยงข้อมูลร่วมกันระหว่างหน่วยงาน ตามนโยบายคณะกรรมการขับเคลื่อนนโยบายเทคโนโลยีเกษตร 4.0 ของรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) โดยเฉพาะในช่วงภัยแล้ง โดยจะมุ่งเน้นให้ประชาชนและบุคคลทั่วไปสามารถติดตามสถานการณ์น้ําได้โดยสะดวก รวดเร็ว มีข้อมูลครบถ้วน ถูกต้อง ข้อมูลเป็น Real Time แสดงผลผ่าน Mobile Web Application ในเว็บเดียว เพื่อให้สามารถติดตามน้ําได้ทั้งระบบ โดยไม่ต้องดาวน์โหลดไว้ในเครื่องโทรศัพท์มือถือ หรืออุปกรณ์อื่น ๆ เพื่อใช้งาน สามารถเรียกใช้งานได้ผ่านระบบ Internet
ด้าน ดร.ธเนศ สมบูรณ์ ผู้เชี่ยวชาญกรมชลประทาน กล่าวเพิ่มเติมว่า ปัจจุบันรัฐบาลได้มีโครงการวางโครงข่ายอินเตอร์เน็ตเข้าถึงเกษตรกร ครอบคลุมทุกหมู่บ้าน โครงการเน็ตประชารัฐ โดยระบบดังกล่าวมีการเชื่อมโยงข้อมูลแบบ Real Time รายวัน รายชั่วโมง โดยประกอบไปด้วยข้อมูล MIS และ GIS ของกรมชลประทานและหน่วยงานที่เกี่ยวข้อง ประกอบด้วย
ข้อมูลพื้นฐาน Base map กรมชลประทาน ประกอบด้วย ลุ่มน้ําหลัก ลุ่มน้ําย่อย ขอบเขตจังหวัด ขอบเขตสํานักงานชลประทาน ที่ตั้งโครงการชลประทาน พื้นที่โครงการชลประทาน พื้นที่ชลประทาน ทางน้ําสายหลัก ทางน้ําสายรอง ถนน ทางรถไฟ
ข้อมูลจาก GISTDAพื้นที่เขตเศรษฐกิจพิเศษ พื้นที่ชุ่มน้ํา พื้นที่เสี่ยงภัยแล้ง พื้นที่เสี่ยงภัยน้ําท่วม พื้นที่เพาะปลูกจากภาพถ่ายดาวเทียม
ข้อมูลจากกรมป่าไม้สัตว์ป่าและพันธ์พืช พื้นที่ป่าสงวนแห่งชาติ
ข้อมูลจากกรมพัฒนาที่ดิน Agri-Map (ขอบเขตความเหมาะสมการเพาะปลูกพืช)
ข้อมูล real Time Online (IoT)ข้อมูลระดับน้ําจากระบบโทรมาตร ข้อมูลน้ําในอ่างเก็บน้ําขนาดใหญ่ ของกรมชลประทาน และการไฟฟ้าฝ่ายผลิต ข้อมูลน้ําในอ่างเก็บน้ําขนาดกลาง ข้อมูลผังน้ํา เพื่อติดตามสถานการน้ําตามรายลุ่มน้ําโดยเฉพาะผังน้ําเจ้าพระยาตอนบน และเจ้าพระยาตอนล่าง ข้อมูลน้ําท่าจากระบบโทรมาตรขนาดเล็ก ของกรมชลประทาน และการประปาส่วนภูมิภาค ข้อมูลคุณภาพน้ํา จากการประปาส่วนภูมิภาคและกรมควบคุมมลพิษ และข้อมูลจาก Radar ฝน จากกรมฝนหลวงและการบินเกษตร
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ศธ.เตรียมผลักดันสอนภาษาอังกฤษ
วันอังคารที่ 8 ตุลาคม 2562
ศธ.เตรียมผลักดันสอนภาษาอังกฤษ
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ให้การต้อนรับและหารือกับนายไบรอัน จอห์น เดวิดสัน (H.E. Mr. Brian John Davidson) เอกอัครราชทูตสหราชอาณาจักรประจําประเทศไทย
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ให้การต้อนรับและหารือกับนายไบรอัน จอห์น เดวิดสัน (H.E. Mr. Brian John Davidson) เอกอัครราชทูตสหราชอาณาจักรประจําประเทศไทย โดยมีนางสาวดุริยา อมตวิวัฒน์ รองปลัดกระทรวงศึกษาธิการ พร้อมด้วยนายพีระ รัตนวิจิตร รองเลขาธิการคณะกรรมการการศึกษาขั้นพื้นฐาน และผู้แทนจากหน่วยงานที่เกี่ยวข้อง เข้าร่วมหารือ ณ ห้องดํารงราชานุภาพ กระทรวงศึกษาธิการ เมื่อเร็ว ๆ นี้
รมว.ศึกษาธิการ กล่าวว่า การหารือในครั้งนี้เพื่อขยายความร่วมมือด้านการศึกษาระหว่างประเทศไทยและสหราชอาณาจักรในวงกว้างมากขึ้น รวมถึงการปฏิรูปการศึกษาที่มุ่งเน้นการพัฒนาการเรียนการสอนภาษาอังกฤษในประเทศไทย โดยเฉพาะภาษาอังกฤษสําหรับนักเรียนนักศึกษาอาชีวศึกษา ที่จะต้องมีการปรับแผนและหลักสูตรการศึกษาให้มีความเข้มข้นมากขึ้น เพราะเด็กอาชีวศึกษาคือปัจจัยสําคัญของการพัฒนากําลังคนในศตวรรษที่ 21 ในขณะเดียวกันก็ต้องเร่งพัฒนาภาษาอังกฤษสําหรับการศึกษาขั้นพื้นฐานเช่นกัน โดยขอความร่วมมือครูสอนภาษาอังกฤษที่เป็นเจ้าของภาษา (Native Speakers) มาช่วยสอนภาษาอังกฤษ เพื่อรองรับแผนการลงทุนภาคอุตสาหกรรมในประเทศไทย นอกจากนี้ กระทรวงศึกษาธิการ​ยังให้ความสําคัญกับการเข้าถึงอินเทอร์เน็ตของสถานศึกษาทั่วประเทศ เพื่อช่วยให้ครูและนักเรียนสามารถฝึกฝนทักษะภาษาอังกฤษได้ด้วยตนเอง
เอกอัครราชทูตสหราชอาณาจักรประจําประเทศไทย กล่าวว่า สหราชอาณาจักรและประเทศไทยมีความร่วมมือด้านการศึกษามาอย่างต่อเนื่องและยาวนานในทุกระดับ โดยเฉพาะอย่างยิ่ง การที่บริติช เคานซิล ประเทศไทย ร่วมกับ สพฐ. จัดอบรมภาษาอังกฤษแบบเข้ม (Boot Camp) ให้กับครูสอนภาษาอังกฤษชาวไทย จนกระทั่งพัฒนาเป็นครูแกนนํา (Thai Master Trainers)
สําหรับความร่วมมือเกี่ยวกับการส่งเสริมครูสอนภาษาอังกฤษ ที่เป็น Native Speakers สถานเอกอัครราชทูต​ฯ จะหารือกับหน่วยงานที่เกี่ยวข้อง เพื่อหาแนวทางความร่วมมือต่อไป ส่วนความร่วมมือด้านอาชีวศึกษา ก็ได้นําหลักสูตร BTEC ของ Pearson มาปรับใช้ในประเทศไทย ซึ่งได้ดําเนินการมาระยะหนึ่งแล้ว
ทั้งนี้ เอกอัครราชทูต​ฯ ได้เรียนเชิญ รมว.ศึกษาธิการ​ เข้าร่วมการประชุม Education World Forum 2020 ช่วงเดือนมกราคม 2563 ณ กรุงลอนดอน สหราชอาณาจักร รวมทั้งได้กล่าวถึงการเดินทางไปเข้าร่วมประชุมนานาชาติ เรื่องการขับเคลื่อนทักษะความคิดสร้างสรรค์ และการคิดวิเคราะห์ในโรงเรียน เมื่อช่วงเดือนกันยายน 2562 ที่ผ่านมาด้วย
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ เดินหน้าขับเคลื่อนการรองรับสิทธิ ของบุคคลที่มีความหลากหลายทางเพศ
วันจันทร์ที่ 12 พฤศจิกายน 2561
กระทรวงยุติธรรม โดยกรมคุ้มครองสิทธิและเสรีภาพ เดินหน้าขับเคลื่อนการรองรับสิทธิ ของบุคคลที่มีความหลากหลายทางเพศ
กระทรวงยุติธรรม โดยกรมคุ้มครองสิทธิและเสรีภาพ เดินหน้าขับเคลื่อนการรองรับสิทธิของบุคคลที่มีความหลากหลายทางเพศ
ในวันจันทร์ที่ ๑๒ พฤศจิกายน ๒๕๖๑ เวลา ๐๙.๐๐ น.
ณ ห้องเมจิค ๒ โรงแรมมิราเคิล แกรนด์ คอนเวนชั่น กรุงเทพมหานคร
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม มอบหมายให้
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
เป็นประธานในพิธีเปิดการประชุมเชิงปฏิบัติการเพื่อวิพากษ์ร่างพระราชบัญญัติการจดทะเบียนคู่ชีวิต พ.ศ. ...
ซึ่งกรมคุ้มครองสิทธิและเสรีภาพ กระทรวงยุติธรรม จัดขึ้น
เพื่อนําเสนอสาระสําคัญของร่างพระราชบัญญัติการจดทะเบียนชีวิตคู่ พ.ศ. ... รวมถึงการแลกเปลี่ยนข้อเสนอแนะและข้อคิดเห็นของผู้แทนหน่วยงานภาครัฐ ภาคเอกชน ภาคประชาชน
โดยมี พลตํารวจเอกเรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายสมณ์ พรหมรส อธิบดีกรมคุ้มครองสิทธิและเสรีภาพ
และผู้แทนจากหน่วยงานภาครัฐ ภาคเอกชน ร่วมด้วยผู้แทนสถานทูตจากต่างประเทศต่างๆ
องค์กรพัฒนาเอกชน นักวิชาการอิสระ ตลอดจนผู้มีส่วนเกี่ยวข้อง
จํานวนกว่า ๑๕๐ คนเข้าร่วมฯ
โอกาสนี้ ผู้ช่วยรัฐมนตรีประจํากระทรวงยุติธรรม กล่าวใจความสําคัญตอนหนึ่งว่า
“ในอดีตสังคมทั่วไปยอมรับว่าเพศสภาพของมนุษย์เรามีแค่สองเพศ ซึ่งในปัจจุบันมีความรู้ความเข้าใจมากขึ้นเกี่ยวกับอัตลักษณ์ทางเพศที่มีมากกว่าสองเพศ ไม่ว่าเพศสภาพที่เกิดมาจะเป็นหญิงหรือชาย
แต่ในรายละเอียดด้านสภาพจิตใจหรือความรู้สึกนึกคิดมีมากกว่าสองเพศ โลกในปัจจุบันและนานาประเทศ
มีความตื่นตัวในเรื่องนี้ รัฐบาลไทยจึงตระหนักและให้ความสําคัญในการบรรจุกลุ่มผู้มีความหลากหลายทางเพศ
เป็นกลุ่มเป้าหมายหลักในแผนคุ้มครองสิทธิมนุษยชนแห่งชาติ ฉบับที่ ๓ นี้ด้วย
ทั้งนี้ เพื่อนําเอาแนวคิดของกลุ่มผู้มีความหลากหลายทางเพศมาปฏิบัติให้เป็นรูปธรรม
โดยการรับรองสิทธิของคู่ชีวิตผู้ที่รักเพศเดียวกันและตกลงใช้ชีวิตคู่ร่วมกันโดยมีกฎหมายรับรอง
ซึ่งกฎหมายฉบับนี้ได้มีการปรับปรุงร่างตั้งแต่ปี พ.ศ. ๒๕๕๖
เพื่อเป็นการเพิ่มเติมสิทธิประโยชน์ของคู่ชีวิตซึ่งมีความต้องการที่แตกต่างกัน
ทั้งนี้บุคคลที่ไปสามารถแสดงความคิดเห็นผ่านเวทีนี้หรือช่องทางอื่นๆ
อาทิ เว็บไซต์กรมคุ้มครองสิทธิและเสรีภาพ
สําหรับการประชุมข้างต้นนี้จัดขึ้นในพื้นที่กรุงเทพมหานครเป็นครั้งแรก
และจะดําเนินการจัดรับฟังความคิดเห็นในส่วนภูมิภาค ได้แก่ จังหวัดพระนครศรีอยุธยา จังหวัดเชียงใหม่ จังหวัดสงขลา
และจังหวัดขอนแก่น ตามลําดับ จากนั้นกรมคุ้มครองสิทธิและเสรีภาพจะรวบรวม
และประมวลความคิดเห็นที่ได้จากกระบวนการมีส่วนร่วมทั้งหมดเพื่อเสนอ
ร่างพระราชบัญญัติการจดทะเบียนคู่ชีวิต พ.ศ. .... ให้คณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-นายกรัฐมนตรีห่วงใยพี่น้องชาวระยอง ขอให้มั่นใจระบบสาธารณสุขไทยเข้มแข็ง กำชับจังหวัด เร่งประชาสัมพันธ์ สร้างความเชื่อมั่น
วันพุธที่ 15 กรกฎาคม 2563
นายกรัฐมนตรีห่วงใยพี่น้องชาวระยอง ขอให้มั่นใจระบบสาธารณสุขไทยเข้มแข็ง กําชับจังหวัด เร่งประชาสัมพันธ์ สร้างความเชื่อมั่น
นายกรัฐมนตรีห่วงใยพี่น้องชาวระยอง ขอให้มั่นใจระบบสาธารณสุขไทยเข้มแข็ง กําชับจังหวัด เร่งประชาสัมพันธ์ สร้างความเชื่อมั่น
วันที่ 15 ก.ค.63 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข นายดิสทัต โหตระกิตย์ เลขาธิการนายกรัฐมนตรี และนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ลงพื้นที่จังหวัดระยอง เพื่อติดตามการทํางานของเจ้าหน้าที่ ใน 3 สถานที่สําคัญ ได้แก่ โรงแรม D Varee ห้าง Passion (ห้างแหลมทอง) พร้อมพบปะให้กําลังใจประชาชน ณ ตลาดสดสตาร์
เมื่อเดินทางถึง นายกรัฐมนตรีเดินทางไปจุดแรกที่โรงแรม D Varee เพื่อรับฟังรายงานจากนายสุรศักดิ์ เจริญศิริโชค ผู้ว่าราชการจังหวัดระยอง ในฐานะประธานคณะกรรมการควบคุมโรคติดต่อระดับจังหวัด โดยนายกรัฐมนตรีให้ความสนใจสอบถามขั้นตอนการปฏิบัติงานของเจ้าหน้าที่ในระดับพื้นที่ พร้อมกําชับผู้ปฏิบัติหน้างานทุกระดับต้องทํางานเชิงรุก เน้นการสื่อสารทุกระดับ สอดประสานอย่างละเอียด ต้องปิดทุกช่องว่างในโครงสร้างการทํางาน ขอให้มั่นใจรัฐบาลต้องทํางานให้ดีที่สุดในทุกสถานการณ์
จากนั้นเดินทางต่อไปห้าง Passion (ห้างแหลมทอง) โดยนายกรัฐมนตรีกล่าวทักทายและให้กําลังใจพี่น้องประชาชนที่มารอรับการตรวจหาเชื้ออโควิด-19 โดยรถเก็บตัวอย่างชีวนิรภัย พระราชทาน โดยขอให้ประชาชนดูแลสุขอนามัย สวมหน้ากากอนามัยตลอดเวลา
ต่อมา นายกรัฐมนตรีและคณะ เดินทางไปยังตลาดสดสตาร์ เพื่อพบปะให้กําลังใจพ่อค้าและแม่ค้า โดยวันนี้ตั้งใจเดินทางมาระยองด้วยตนเอง ขอให้มั่นใจไทยมีระบบการแพทย์ที่เข้มแข็ง ขณะนี้ยังไม่พบผู้ติดเชื้อไวรัสโควิด-19 ในพื้นที่ ที่สําคัญทุกคนอย่าสร้างความตื่นกลัว คนไทยต้องร่วมมือกัน เป็นกําลังใจซึ่งกันและกัน โดยตลอดเส้นทางมีพี่น้องประชาชนตะโกนให้กําลังใจนายกรัฐมนตรี “สู้สู้” ซึ่งนายกรัฐมนตรีตอบกลับไปว่า “ระยองสู้สู้” พร้อมอวยพรให้พ่อค้าแม่ค้าชาวตลาด ค้าขายดีนับตั้งแต่นี้เป็นต้นไป โดยกําชับให้จังหวัดเร่งประชาสัมพันธ์สร้างความเชื่อมั่นให้กับพี่น้องชาวระยองด้วย
ทั้งนี้ ก่อนเดินทางกลับ นายกรัฐมนตรีได้กล่าวกับประชาชนผ่านสื่อมวลชน ขอให้เชื่อมั่นในระบบสาธารณสุขของไทย ทีมแพทย์ไทย ไม่มีใครอยากให้สถานการณ์เกิดขึ้น แต่เมื่อเกิดขึ้นแล้ว รัฐบาลจะทําดีที่สุด โดยนายกรัฐมนตรีใช้เวลาในการเดินตลาดร่วม 30 นาทีก่อนจะเดินทางกลับกรุงเทพฯ
-----------------
กลุ่มประชาสัมพันธ์และเผยแพร่ สํานักโฆษก